**SABIEDRĪBA AR IEROBEŽOTU ATBILDĪBU**

**„Jēkabpils reģionālā slimnīca”**

**STATŪTI**

**(jaunā redakcija)**

**Jēkabpilī**

**2021.gada 17.decembrī**

**Sabiedrības ar ierobežotu atbildību „Jēkabpils reģionālā slimnīca”**

**STATŪTI**

**I.Vispārīgie jautājumi**

1.Sabiedrības firma ir: sabiedrība ar ierobežotu atbildību „Jēkabpils reģionālā slimnīca”, (turpmāk tekstā – sabiedrība).

2. Sabiedrības komercdarbības veidi (NACE klasifikators):

2.1. Veselības aizsardzība (86);

2.2. Slimnīcu darbība (86.1);

2.3. Vispārējā ārstu prakse (86.21);

2.4. Specializētā ārstu prakse (86.22);

2.5. Zobārstu prakse (86.23);

2.6. Pārējā darbība veselības aizsardzības jomā (86.9);

2.7. Sociālā aprūpe ar izmitināšanu (87.);

2.8. Sociālā aprūpe bez izmitināšanas (88);

2.9. Fiziskās labsajūtas uzlabošanas pasākumi (96.04);

2.10. Datu apstrāde, uzturēšana un ar to saistītās darbības; interneta portāla darbība (63.1);

2.11. Tvaika un karstā ūdens piegāde (35.3);

2.12. Pārējo apmešanās vietu darbība (55.9);

2.13. Cita veida ēdināšanas pakalpojumi (56.29);

2.14. Citur nekvalificēts pasažieru sauszemes transports (49.39);

2.15. Sava vai nomāta nekustamā īpašuma izīrēšana un pārvaldīšana (68.2);

2.16. Citur neklasificētu pārējo mašīnu, iekārtu un materiālo līdzekļu iznomāšana un ekspluatācijas līzings (77.39);

2.17. Tekstilizstrādājumu un kažokādu mazgāšana un (ķīmiskā) tīrīšana (96.01);

2.18. Apbedīšana un ar to saistītā darbība (96.03);

2.19. Citur neklasificēti individuālie pakalpojumi (96.09).

utt.

3. Paziņojumus par dalībnieku sapulces sasaukšanu un ar tiem saistītos dokumentus sabiedrības pārvaldes un kontroles institūcijām un sabiedrības locekļiem nosūta pa pastu vai elektroniski uz adresēm, kuras paziņotas sabiedrībai, vai nodod personīgi.

**II. Pamatkapitāls un daļa**

4. Sabiedrības pamatkapitāls ir 4 078 397 EUR (četri miljoni septiņdesmit astoņi tūkstoši trīs simti deviņdesmit septiņi *euro*)

5. Sabiedrības pamatkapitāls ir sadalīts 4 078 397 EUR (četri miljoni septiņdesmit astoņi tūkstoši trīs simti deviņdesmit septiņās) kapitāla daļās.

6. Sabiedrības kapitāla daļas nominālvērtība ir viens *euro.*

**III. Valde**

7. Valdes sastāvā ir trīs locekļi.

8. Valdes locekli ievēlē amatā uz pieciem gadiem.

9. Valde pieņem lēmumus ar klātesošo valdes locekļu vienkāršu balsu vairākumu.

10. Valdes locekļi var pilnvarot no valdes locekļu vidus vienu vai vairākus valdes locekļus slēgt noteiktus darījumus vai noteikta veida darījumus. Šāds pilnvarojums jāiekļauj valdes lēmumā.

11. Papildus likumā noteiktajam valdei nepieciešama iepriekšēja dalībnieku sapulces piekrišana šādu jautājumu izlemšanai:

11.1. komercķīlas došanai;

11.2. darījuma noslēgšanai par nekustamā īpašuma atsavināšanu, ieķīlāšanu, apgrūtināšanu vai iegūšanu;

11.3. Par piedalīšanos investīciju projektos virs 500000 *euro*.

12. Valde savu darbu organizē atbilstoši tās apstiprinātai kārtībai.

Kapitāla daļu turētāja pārstāvis

Jēkabpils novada pašvaldības izpilddirektors Guntars Gogulis \_\_\_\_\_\_\_\_\_\_\_\_\_\_\_\_\_

(paraksts)

Jēkabpilī, 2021.gada 17.decembrī